विश्व शीत स्पेशल ओलंपिक्स में चयनित खिलाड़ियों का किया स्वागत
विश्वशीत स्पेशल ओलंपिक्स में चयनित पंजाब के आठ खिलाड़ी और दो कोच वीजा इंटरव्यू के लिए वीरवार को शहर पहुंचे। सभी का स्वागत डिसएबिलिटी एक्टिविस्ट अमरजीत सिंह आनंद के नेतृत्व में जिला स्पेशल ओलंपिक्स एसोसिएशन ने किया।
खिलाड़ियों में फ्लोर हॉकी के लिए बीपीएस अमृतसर से राजू, रजिंदर, पूनम, एसएसए अमृतसर से हरमनप्रीत, आकाशदीप, आशाकिरण होशियारपुर से जसवीर सिंह, फ्लोर बॉल के लिए बीपीएस अमृतसर से सूरज, एएमके रोपड़ से नेहा, स्नो शोइंग के लिए एएमके रोपड़ से शमशेर सिंह भारतीय टीम में पंजाब का प्रतिनिधित्व करेंगे। जबकि स्पेशल ओलंपिक्स पंजाब के स्पोर्ट्स डायरेक्टर सुरेश ठाकर, गुरमीत कौर कोच के रूप में साथ होंगे। सभी 13 मार्च को दिल्ली में लगने वाले कैंप में हिस्सा लेने को रवाना होंगे। वहीं से भारत की तरफ से 85 एथलीट, 30 कोच और स्पोर्ट्स स्टाफ आस्ट्रिया जाएगा। एसोसिएशन के प्रधान अरविंदर सिंह और महासचिव मनीष अग्रवाल ने कहा कि यह पंजाब के लिए गर्व की बात है कि स्पेशल खिलाडिय़ों ने अपनी मेहनत और दम पर भारतीय टीम में अपनी जगह बनाई है। जो यह बात सिद्ध करती हैं कि आम खिलाड़ियों की तरह अगर स्पेशल को भी मौका मिले तो वह भी किसी से कम नहीं हैं। यहां कुलदीप सिंह और गुरमुख सिंह थे।
आस्ट्रिया जाने के लिए वीजा इंटरव्यू के लिए शहर आए खिलाड़ी। -भास्कर
hin_Deva hin_Deva hin_Deva hin_Deva